Source: https://www.kihnio.fi/agenda/790
Timestamp: 2020-01-20 13:16:51+00:00
Document Index: 14152466

Matched Legal Cases: ['kko ', '§ 78', '§ 79', '§ 80', '§ 81', '§ 82', '§ 83', '§ 84', 'kko ', 'kko ', '§ 162', '§162']

159 § Kokouksen laillisuus ja päätösvaltaisuus
160 § Pöytäkirjan tarkastajien valinta
Valitaan kaksi pöytäkirjantarkastajaa. Tarkastusvuorossa ovat Mikko Nevanperä ja Nina Niemenmaa. Pöytäkirja tarkastetaan 2.12.19 ja pidetään nähtävänä 3.12.2019 kunnanvirastossa klo 12-15 ja kunnan tietoverkossa 3.12.2019.
161 § Kiinteistön kauppakirjan hyväksyminen / Kiinteistöosakeyhtiö Area 51
Kihniön kunta ja kiinteistöosakeyhtiö Area 51 / Juhani Lehti ovat neuvotelleet jäljempänä mainittujen maa-alueiden ja teollisuuskiinteistöjen kaupasta
Tällä kauppakirjalla myydään seuraavat Kiinteistöt ja niillä sijaitsevat rakennukset.
Kihniön kunnassa sijaitsevat tilat:
Teollisuustontti II
250-403-8-179
0,4950 ha
Lämpörakenne
250-403-8-178
250-403-8-232
250-403-8-209
0,4800 ha
250-403-8-231
0,7399 ha
Tiloilla sijaitsevat seuraavat rakennukset:
Tilalla Lämpörakenne (250-403-8-178) osoitteessa teollisuustie 17, 39820 Kihniö, sijaitsee kaksi rakennusta. Teollisuushalli, jonka huoneistoala on 330 m2 ja kerrosala 643 m2 sekä teollisuushalli, jonka kokonaispinta-ala on 96 m2.
Tilalla Paavolanmäki (250-403-8-232) osoitteessa Paavolanmäentie, 39820 Kihniö, sijaitsee teollisuushalli. Teollisuushallin kokonaisala on 2348 m2.
Tilalla Haukkamäki (250-403-8-231) osoitteessa teollisuustie 16, 39820 Kihniö, sijaitsee teollisuushalli. Teollisuushallin kokonaispinta-ala on 1808 m2.
Tilalla Paavolainen (250-403-8-209) osoitteessa teollisuustie 16, 39820 Kihniö sijaitsee varastorakennus.
Tarpeisto ja kalusto
Kaupan kohteeseen kuuluu normaali tarpeisto ja ainesosat. Kaupan kohteeseen kuuluvat myös muun muassa siltanosturit.
Osapuolet ovat sopineet tehtävästä tiejärjestelystä. Tilan Paavolanmäki (250-403-8-232) läpi kulkee Teollisuustie sekä Nokiantie. Teollisuustie katkaistaan Teollisuustien ja Nokiantien risteyksestä aina tilan Vipatek (250-403-8-265) Teollisuustien puoleiseen kulmaan saakka. Katkaistu tieosuus siirtyy kaupan yhteydessä osana Paavolanmäen tilaa Ostajan omistukseen ja julkinen liikenne tieosuudella kielletään.
Muut tilaa Paavolanmäki (250-403-8-232) rasittavat tiealueet lohkotaan tilasta ja ne jäävät Myyjän omistukseen (osa Teollisuustiestä, Paavontien pisto sekä Nokiantien osuus). Tarkempi erittely löytyy karttaliitteestä (LIITE 1.1.). Myöskin pururadan osuus lohkotaan Paavolanmäen tilasta ja se jää Myyjän omistukseen.
Uusi kiertotie tehdään Haukkamäen takaa Paavontien kautta nykyistä sähkölinjaa mukaillen yhdistyen Teollisuustiehen. Sähkölinja maakaapeloidaan. Kauppakirjan liitteenä on karttaliite (LIITE 1.2 ), johon on merkitty uuden kiertotien tielinjaus.
Ostajan mahdolliset maksuosuudet kohdistuen sovittuihin tiejärjestelyihin sisältyvät kokonaisuudessaan kauppahintaan.
Lohkomisten jälkeen myytävän alueen kokonaispinta-ala on noin 4,9149 hehtaaria.
Ostaja suostuu siihen, että kaupan kohteen alueella olevat vesi- ja viemäriputket jäävät nykyisille sijoilleen ilman erillistä korvausta. Kihniön kunnalla on oikeus ja velvollisuus tehdä vesi- ja viemäriputkille tarvittavat korjaus- ja huoltotyöt myöskin ilman eri korvausta Ostajalle.
Alueella on vahvistettu asemakaava. Teollisuusalueen asemakaavan ajantasaistaminen on vireillä.
Kauppahinta on kuusisataaneljäkymmentätuhatta (640 000) euroa. Kauppahinta maksetaan kymmenessä erässä. Ensimmäinen maksuerä maksetaan kauppakirjan allekirjoittamisen yhteydessä.
Ostajan laiminlyödessä Kauppahinnan maksamisen tai Maksuerän viivästyessä yli kuusi (6) kuukautta on Myyjällä oikeus lunastaa Kaupan kohde kokonaisuudessaan 50%:lla jo maksetusta kauppahinnasta. Myyjän jättäessä käyttämättä yllä mainitun oikeuden ei se tarkoita sitä, että hän ei olisi oikeutettu myöhemmin vastaavassa tilanteessa käyttämään lunastusoikeuttaan.
Kunnanhallitus hyväksyy liitteenä 1 olevan kauppakirjan ja esittää sitä edelleen hyväksyttäväksi kunnanvaltuustolle.
162 § ​Vuoden 2020 talousarvion ja vuosien 2021–2022 taloussuunnitelman hyväksyminen
Kuntalain 110 §:n mukaan valtuuston on vuoden loppuun mennessä hyväksyttävä kunnalle seuraavaksi kalenterivuodeksi talousarvio ottaen huomioon kuntakonsernin talouden vastuut ja velvoitteet. Talousarvion hyväksymisen yhteydessä valtuuston on hyväksyttävä myös taloussuunnitelma kolmeksi tai useammaksi vuodeksi (suunnittelukausi). Talousarviovuosi on taloussuunnitelman ensimmäinen vuosi.
Talousarvio ja suunnitelma on laadittava siten, että ne toteuttavat kuntastrategiaa ja edellytykset kunnan tehtävien hoitamiseen turvataan. Talousarviossa ja –suunnitelmassa hyväksytään kunnan ja kuntakonsernin toiminnan ja talouden tavoitteet.
Kuntalain mukaan taloussuunnitelman on oltava tasapainossa tai ylijäämäinen. Kunnan taseeseen kertynyt alijäämä tulee kattaa enintään neljän vuoden kuluessa tilinpäätöksen vahvistamista seuraavan vuoden alusta lukien.
Talousarvioasiakirjan osa I sisältää yleisperustelut sekä yleiset tavoitteet suunnitelmakaudelle samoin kuin historia- ja kehystietoa taloudesta ja tuloslaskelmista, rahoituslaskelman sekä talousarvion sanalliset perustelut osastoittain / tehtäväalueittain. Osa II sisältää vuoden 2020 talousarvion numero-osan ja siihen liittyvä tuloslaskelman, investoinnit ja rahoitus-suunnitelman. Osa III sisältää taloussuunnitelman vuosille 2021 – 2022 ja siihen liittyvät tuloslaskelmat, investoinnit ja rahoitussuunnitelman. Talousarvioasiakirjan lopussa on liitteenä Kihniön kuntastrategia 2025.
Vuoden 2020 talousarvioesitys on noin 728.806 euroa alijäämäinen. Vuosi-kate on 185.678 euroa negatiivinen. Käyttötalouden toimintamenot ovat 14.779.187 euroa ja toimintatulot 1.820.919 euroa. Nettolainamäärä kasvaa talousarviovuonna 2019 noin 958.000 eurolla. Kokonaislainamäärä on talousarviovuoden 2020 lopussa noin 9.106.000 euroa. Nettoinvestoinnit ovat noin 777.000 euroa vuonna 2020.
YT-toimielin on käsittelee talousarvion ja taloussuunnitelman kokouksessaan 2.12.
Osastopäälliköt ovat kokouksessa asiantuntijana tämän asian ajan.
Liite 6 esitys talousarvioksi
Kunnanhallitus esittää, että valtuusto hyväksyy liitteenä 6 olevan talousarvion vuodelle 2020 ja vuosia 2021 – 2022 koskevan taloussuunnitelman.
Kunnanhallitus oikeuttaa talous- ja hallintojohtajan tekemään talousarvioasiakirjaan tarvittaessa teknisluonteisia oikaisuja ja täydennyksiä.
Kunnanhallitus hyväksyi yksimielisesti esittelijän päätösehdotuksen. Asiantuntijoina tämän pykälän aikana Matti Sillanpää ja Johanna Kujansuu klo 16.10 - 17.50. Eivät osallistuneet päätöksentekoon asiassa.
163 § Määrärahamuutokset vuoden 2019 talousarvioon
Lisämäärärahat vuoden 2019 talousarvioon
Kuntalain 110 §:n 5 momentin mukaan kunnan toiminnassa ja taloudenhoidossa on noudatettava talousarviota. Siihen tehtävistä muutoksista päättää valtuusto.
Lautakuntien esitykset
Sivistyslautakunnan esitys on edellä
Tekla 20.11.2019
Tekninen lautakunta esittää kunnanhallitukselle ja edelleen kunnanvaltuustolle, että vuoden 2019 talousarvioon, investointeihin, Koivikon rivitalon peruskorjaukseen myönnetään 165 000,00 euroa ja Puumilan äänentoistoon 4 400,00 euroa lisämäärärahaa.
Sosiaali- ja terveystoimen tehtäväalueelle kustannuspaikka Sote -ulkoitus tulee varata lisämäärärahaa 113.000 euroa. Määrärahan ylitys johtuu PSHP:n erikoissairaanhoidon alv. muutoksesta.
Tulosalue TA 2019 Poikeama
muutos Ta +Muutos
Kirjaston asiakaspalvelupiste
Menot-rahoitusosuudet
Palkkahallinnon ohjelmisto 15.000 15.000
Yhtenäiskoulu, muutostyöt 10.500 170 10. 670
Koivikon rivitalot (c-talo) peruskorjaus 350.000 165.000 515.000
Puumilan äänentoisto 13.000 4.400 17.400
Yhteensä 188.004,20
Investointeihin varatusta määrärahasta (937.500 €) on käytetty lokakuun lopun tilanteen mukaan -594.369 €, joten määräraha riittää hyvin ehdotettuun muutokseen.
Yhteenveto käyttömenoista
Menomääräraha
TA+Muutos 2019
Sosiaali- ja terveystoimi -8.499.370 -113.000 -8.612.370
Sivistyslautakunta Lasten päivähoito
-701.455 -5.000 -706.455
-2.063.911 90.000 -1.973.911
Muu sivistystoimi -329.989 -19.000 -348.989
Tulomääräraha
Peruskoulu 254.966 -80.000 174.966
Lasten päivähoito 67.380 5.000 72.380
Muu sivistystoimi
Netto yht.
Kunnanhallitus esittää valtuustolle, että esitetyille tulosalueille ja investointeihin tehdään seuraavat muutokset:
Lasten päivähoidon tehtäväalueelle myönnetään 5.000 euron menomääräraha ja tulomäärärahaan lisätään 5.000 euroa.
Peruskoulun tehtäväalueen menomäärärahasta vähennetään yhteensä 90.000 euroa ja tulomäärärahasta vähennetään 80.000 euroa.
-Muun sivistystoimen tehtäväalueelle myönnetään yhteensä 19.000 euron menomäärära ja tulomäärärahaan lisätään 13.000 euroa.
Sosiaali- ja terveystoimen tehtäväalueelle kustannuspaikka Sote -ulkoitus myönnetään lisämäärärahaa 113.000 euroa.
Lisäykset investointeihin
Kirjaston asiakaspalvelupiste: Menot-rahoitusosuudet lisäys 3.500 euroa
Palkkahallinnon ohjelmisto 15.000 euroa
Yhtenäiskoulun muutostyöt 170 euroa
Koivikon rivitalon peruskorjaus 165.000 euroa
Puumilan äänentoisto 4.400 euroa
Kunnanhallitus hyväksyi yksimielisesti esittelijän päätösehdotuksen. Asiantuntijoina tämän pykälän aikana Matti Sillanpää ja Johanna Kujansuu klo 17.55 - 18.00. Eivät osallistuneet päätöksentekoon asiassa.
164 § Muutokset valtionosuus- ja verotuloarvioon vuoden 2019 talousarviossa
Muutokset verotuloarvioon
Vuoden 2019 verotuloarvioksi on kirjattu 5.989.000 euroa. Verotuloaennustetta on tarkistettu ja verotulot jäävät noin 274.000 euroa arvioitua vähemmäksi. Verotuloarvioksi yhteensä vuodelle 2019 tulee korjata 5.715.000.
Huono kertymä liittyy pääosin valtakunnalliseen verotuksen ongelmaan, joka johtuu verokortti-uudistuksesta sekä Tulorekisteri-ilmoittamisen ongelmista. Verokorttiuudistuksessa on kyse siitä, että uudessa ennakkoperintämenettelyssä on luovuttu palkkakausikohtaisista tulorajoista ja sivutulo-korteista, jonka johdosta ennakonpidätykset on toimitettu alkuvuodesta huomattavasti aiempaa käytäntöä alhaisempina.
Muutos TA 2019 + muutos
-233.000 4.481.000
-7.000 549.000
Osuus yhteisöverosta
-34.000 685.000
-274.000 5.715.000
Muutokset valtionosuusarvioon
Vuoden 2019 valtionosuudeksi on arvioitu 6.755.004 euroa. Viimeisimmän arvion mukaan valtionsuus vuodelle olisi 124.444 euroa arvioitua enemmän. Valtionosuusarvioksi esitetään 6.879.448 euroa.
Kunnanhallitus esittää valtuustolle talousarvion 2019 muutoksena kirjattavaksi verotuloihin seuraavat muutokset: Kunnallisvero -233.000, Kiinteistövero -7.000 ja yhteisövero -34.000 euroa
sekä valtionosuusarvion muutoksena +124.444 euroa.
165 § Selvitys Kihniön vesihuollon ja kaukolämmön yhtiöittämisestä / Tarjouksen hyväksyminen
Kihniön vesihuollon yhtiöittämisestä on tehty talouspäällikön esiselvityskesäkuussa 2018. Esiselvityksen pohjalta päätettiin kunnanhallituksessa ryhtyä tekemään varsinaista selvitystä vesihuollon yhtiöittämisestä. Yhtiöittämisselvitys on kirjattu myös valtuuston hyväksymään talousarvioasiakirjaan. 25.9.2019 Kihniön vesiosuuskunnat kokoontuivat yhteiseen palaveriin. Palaverin seurauksena Korhoskylän ja Kankarin vesiosuuskunnat ilmaisivat halukkuutensa lähteä selvittämään kunnan kanssa yhteisen yhtiön perustamista. Tähän syynä olivat pienten vesihuoltoyksiköiden vaikeus vastata lainmukaisista velvoitteistaan sekä ongelmat vedenjakelussa ja toimintavarmuudessa. Nerkoon vesiosuuskunta ilmoitti, että heillä halukkuutta yhtiöittämisselvityksen tekemisen ei löydy.
Kunnanhallituksessa käytyjen keskustelujen kautta nähtiin myös lämpölaitoksen toiminta tarkoituksenmukaiseksi saattaa yhtiöittämisselvityksen mukaan.
Kunnallisen osakeyhtiön vahvoina puolina nähdään nopeampi päätöksenteko ja sopeutuminen muuttuviin olosuhteisiin. Nopeasta ja keskitetystä päätöksenteosta on hyötyä monissa taloudellisissa päätöksissä. Osakeyhtiön toimiminen itsenäisenä taloudellisena yksikkönä helpottaa taloudellisen tuloksen seurantaa ja varojen hankkimista toiminnan kehittämisen vaatimiin investointeihin ja muiden resurssien tehokasta käyttöä.
Mainittakoon, että vesilaitos toimii kunnan erillisenä taseyksikkönä ja on useana vuotena ollut tappiollinen. Vesihuoltolaki lähtee siitä toiminta-ajatuksesta, että verovaroilla ei tulisi kompensoida kunnallisen vesihuollon kustannuksia.
Liitteenä 7 olevasta Pöyryn tarjouksessa kuvataan yhtiöittämisselvitystä seuraavasti:
Kuvataan tiiviisti Kihniön vesihuollon ja kaukolämmön nykytila: tehtävät, henkilöstö, taloudellinen tila, toimintaympäristö ja maksujen taso (vertailu vastaavien laitosten maksuihin).
• Kuvataan Kihniön vesihuollon ja kaukolämmön nykyiset ja tulevat haasteet sekä Kihniön tavoitteet yhtiöittämiselle.
• Yhtiöittämisselvityksen kohteena olevan verkosto-omaisuuden arvotus nykykäyttöarvo-menetelmällä.
• Kuvataan liiketoimintakaupan toteutustapa ja sen vaikutukset kunnan ja vesihuollon ja kaukolämmön talouteen ja hinnoitteluun.
• Suunnitellaan perustettavan vesihuolto- ja kaukolämpöosakeyhtiön rahoitus ja alustava aloittava tase
• Kuvataan osakeyhtiömuotoisen vesihuolto- ja kaukolämpötoiminnan periaatteet.
• Yhtiöittämisen vaikutukset vesihuoltolaitokseen, kaukolämpölaitokseen, kuntaan ja henkilöstöön. Yhtiöittämisen hyödyt ja haitat.
• Tulosten koonti, johtopäätökset ja suositukset loppuraporttiin.
• Yhtiöittämisen prosessi ja jatkotoimenpiteet.
Tarjous on selvityksen KSE 5.2.1 mukaisesti kokonaispalkkiolla 13 900 (alv 0 %). Kokonaishinta sisältää kolme kokousta, joista kaksi Skypellä ja esittelytilaisuuden
Optio: yhtiön talousmalli tämän työn yhteydessä 5 500 € (alv 0 %).Tarjoukseemme sisältyy työohjelman mukaisesti kaksi kokousta Kihniöllä.
Talousmalli on Pöyryn tuotteistama MS Excel -pohjainen työkalu, jota käytetään liiketaloudellisen ennusteen laadintaan ja talouden pitkäjänteiseen suunnitteluun.
Talousmalliin syötetään 2-3 edellisen vuoden tiedot koskien laitoksen myyntivolyymejä ja taloutta. Lisäksi laaditaan 10 vuoden ennuste mm. myyntivolyymeille, investoinneille ja kuluille.
Toiminnan rahoitus suunnitellaan kassavirtapohjaisesti.
Tuloksena saadaan havainnollinen esitys päätöksentekijöille talouden, taksojen ja investointitarpeiden kehittymisestä.
Kunnanhallitus hyväksyy liitteen 7 mukaisen Pöyry Oy:n tarjouksen selvitys Kihniön vesihuollon ja kaukolämmön yhtiöittämisestä (13.900 € alv, 0)
Lisäksi kunnanhallitus päättää antaa kunnanjohtajalle oikeuden tarvittaessa käyttää optiona esitetyn talousmallinnuksen hintaan 5.500 euroa, alv 0
166 § Teknisen johtajan viran täyttäminen
Teknisen johtajan viran täyttämien
Määräaikaan 28.11.2019 mennessä saapuneet hakemukset (aiemmat hakemukset huomioidaan):
Hirviniemi Matti, rakennustekniikan insinööri
Kerkelä Martti, tuotantotalouden diplomi-insinööri
Mannila Sari, ympäristötekniikan insinööri
Oraluoma Tarmo talonrakennustekniikan ja rakentamistalouden diplomi-insinööri
Rantanen Marja ympäristötekniikan diplomi-insinööri
Riihimäki Marko, rakennusmestari
Siro Susanna, rakennuskonservaattori, filosofian maisteri
Oheisena yhteenveto hakemuksista, hakemukset nähtävänä kokouksessa ja sitä ennen kunnanvirastolla.
Kunnanhallitus valitsee haastateltavat.
Kunnanhallitus päätti valita haastatteluun Johanna Kujansuun, Harri Yli-Hietasen, Matti Hirviniemen, Sari Mannilan, Tarmo Oraluoman, Marja Rantasen ja Marko Riihimäen. Haastattelut pidetään 12.12.2019 kunnanviraston kokoushuoneessa.
167 § Talouskatsaus 1.1.-31.10.2019
168 § Kunnanjohtajan informaatioasiat
169 § Pellovuokrasopimuksen irtisanominen
Kihniön kunta on vuokrannut Liikunta RN:o 7:234 nimisestä tilasta 0,22 hehtaarin suuruisen alueen viljelykäyttöön ajalle 1.1.2017-31.12.2021. Sopimuksen mukaan vuokranantajalla on oikeus kesken vuokrakauden ottaa alue tai sen osa omaan käyttöön. Irtisanomisesta tulee ilmoittaa 31.12. mennessä.
Kihniön kunta tarvitsee alueen omaan käyttöönsä 1.1.2020 alkaen. Tukioikeudet palautuvat vuokranantajalle vuokrakauden päättyessä 31.12.2021.
Liitteenä 8 vuokrasopimus ja liite 9 karttaote
Kunnanhallitus päättää irtisanoa Liikunta RN:o 7:234 nimisestä tilasta 0,22 hehtaarin suuruisen alueen pellonvuokrasopimuksen.
170 § Ilmoitusasiat
Tekninen lautakunta 20.11.2019
§ 78 Pöytäkirjan tarkastajien valinta
§ 79 Valitus koskien naapurin rakennustoimia
§ 80 Kaavateiden ja kiinteistöjen piha-alueiden koneellinen talvihoito, urakoitsijan valinta
§ 81 Koivikon alueen kaavamuutos ja Teollisuustien linjaus, suunnittelijan valinta
§ 82 Teknisen lautakunnan talousarvio vuodelle 2020 ja taloussuunnitelma vuosille 2021-2022
§ 83 Lisämääräraha vuoden 2019 talousarvioon
§ 84 Teknisen johtajan ajankohtaisasiat
Nuorisovaltuusto 4.11. 2019
Vanhus- ja vammaisneuvosto 21.11.2019
Tarkastuslautakunta 25.11.2019
1. Pirkanmaan TE-toimisto: Pirkanmaan työ- ja elinkeinotoimiston tiedote,Lokakuun 2019 tilannekatsaus (tilastopäivä 31.10.2019)
Nevanperä Mikko Tarkastajat
Nevanperä Mikko Varajäsenet
vt. tekninen johtaja § 162-163
Sivistystoimenjohtaja §162-163